Komission asetus (EY) N:o 3098/94, annettu 19 päivänä joulukuuta 1994, neuvoston asetuksen (ETY) N:o 1766/92 tietyistä yksityiskohtaisista soveltamissäännöistä tiettyjen tislattujen alkoholijuomien muodossa vietyjä viljoja koskevien mukautettujen tukien vahvistamisen ja myöntämisen osalta annetun asetuksen (ETY) N:o 2825/93 muuttamisesta



Virallinen lehti nro L 328 , 20/12/1994 s. 0012 - 0012

Suomenk. erityispainos Alue 3 Nide 64 s. 0061

Ruotsink. erityispainos Alue 3 Nide 64 s. 0061



KOMISSION ASETUS (EY) N:o 3098/94, annettu 19 päivänä joulukuuta 1994, neuvoston asetuksen (ETY) N:o 1766/92 tietyistä yksityiskohtaisista soveltamissäännöistä tiettyjen tislattujen alkoholijuomien muodossa vietyjä viljoja koskevien mukautettujen tukien vahvistamisen ja myöntämisen osalta annetun asetuksen (ETY) N:o 2825/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1866/94(2), ja erityisesti sen 13 artiklan 5 kohdan, sekä katsoo, että niitä tapauksia varten, joissa tiettyjä kolmansia maita koskevia vientitukia poistetaan tai otetaan uudelleen käyttöön kyseisissä maissa vallitsevan markkinatilanteen tai niiden kanssa tehtyjen sopimusten seurauksena, olisi säädettävä menettelystä, jolla komission asetuksen (ETY) N:o 2825/93(3) 4 artiklassa tarkoitettu kerroin voidaan mukauttaa tämän muutoksen voimaantulohetkellä sen mukaan, voidaanko kyseisiin markkinoihin soveltaa vientitukijärjestelmää, mainitun asetuksen 7 artiklassa säädetään menettelystä, jossa mukautus tulee voimaan vasta sitä vuotta, jona tilanteen muutos tapahtui, seuraavana markkinointivuonna; tämän vuoksi on tarpeen mukauttaa kyseiset säännökset sekä tietyt muut jäsenvaltioiden toimivaltaisten toimielinten noudattamia menettelytapoja sekä jäsenval tioiden antamia ilmoituksia koskevat säännökset, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2825/93 seuraavasti. 1) Korvataan 7 artiklan 2 kohta seuraavasti. "2 Siinä tapauksessa, että tuki on poistettu sovellettaessa 1 kohtaa ja siinä tapauksessa, että tuki palautetaan, sekä siinä tapauksessa, että tiettyihin markkinoihin ei liittymisasiakirjan tai kolmansien maiden kanssa tehtyjen sopimusten soveltamisesta johtuen voida enää soveltaa vientitukijärjestelmää, 4 artiklan 1 kohdassa tarkoitettua kerrointa mukautetaan. Tässä mukautuksessa mainitun kertoimen laskemiseen käytetyistä viedyistä kokonaismääristä luetaan pois tai niihin sisällytetään tapauksen mukaan niille markkinoille viedyt määrät, joiden tuki on poistettu tai palautettu. Mukautettua kerrointa sovelletaan sen tislauksen verokauden ensimmäisestä päivästä, joka seuraa kyseisiin markkinoihin soveltamismuutosta." 2) Lisätään 12 artiklaan 4 kohta seuraavasti. "Jos 7 artiklan 2 kohdan säännösten mukaisesti mukautettu kerroin vahvistetaan, edun saaneiden toimijoiden on maksettava takaisin tämän kertoimen soveltamispäivästä alkaen perusteettomasti saamansa tuet." 3) Lisätään 18 artiklaan 4 kohta seuraavasti. "4 Kyseisten jäsenvaltioiden on komission pyynnöstä ilmoitettava myös 7 artiklan 2 kohdassa tarkoitetun mukautuksen soveltamiseksi tarvittavat tiedot." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1994. Komission puolesta René STEICHEN Komission jäsen (1) EYVL N:o L 181, 1.7.1992, s. 21 (2) EYVL N:o L 197, 30.7.1994, s. 1 (3) EYVL N:o L 258, 16.10.1993, s. 6